**ČARAOKE – DJEČJI FESTIVAL ČAKAVSKE PJESME (u daljnjem tekstu Festival)**

**PROPOZICIJE NATJEČAJA**

PROPOZICIJE SADRŽE:

1. TIJEK I NAČIN PROVEDBE FESTIVALA
2. PRIJAVLJIVANJE
3. NAČIN I PROPOZICIJE GLASOVANJA
4. NAGRAĐIVANJE
5. OBRAZAC PRIJAVE
6. PRIVOLA PUNOLJETNE OSOBE
7. **TIJEK I NAČIN PROVEDBE FESTIVALA**

Festival će se realizirati u dva dijela.

* Prvi dio je izlučni, koji će se odvijati jednom mjesečno, od ožujka do rujna 2023 godine. U televizijskom studiju Novinet.TV-a snimit će se sudionici, djeca koja se prijave (2-4 natjecatelja po emisiji). Pjevat će uživo, uz glazbenu pratnju na matrici ili uživo, koju izvode učenici ili odrasla osoba (najviše dva glazbala). Snimke nastupa će se emitirati u dječjoj emisiji „Mularija“ koja se emitira na čakavskom jeziku. Emisije će se moći pratiti na Facebook-u i YouTubu. Gledatelji i stručno ocjenjivačko povjerenstvo izabrat će finaliste.
* Drugi dio je finalno natjecanje izabranih izvođača i pjesama. Na svečanosti u Opatiji, na Maloj ljetnoj pozornici, nastupit će svi finalisti uz pratnju dječjih školskih zborova OŠ „ Rikard Katalinić Jeretov“ Opatija i OŠ Viktora Cara Emina Lovran. Osim glavnih nagrada, nagrađeni će biti svi sudionici.

Na festivalu mogu nastupiti učenici osnovnih škola ili ostalih odgojno-obrazovnih ustanova, polaznici glazbenih radionica, udruga i društava, koje se bave organizacijom slobodnog vremena djece Primorsko-goranske i Istarske županije izvodeći:

- nove autorske pjesme nastale u glazbenim radionicama škola ili ostalim odgojno-obrazovnim

ustanovama, udrugama i društvima, koje se bave organizacijom slobodnog vremena djece,

- postojeće već objavljene popularne čakavske pjesme,

- obrade tradicijskih pjesama na čakavskom.

Skladbe koje se prijavljuju moraju biti izvedene i/ili pisane na čakavskom jeziku (dijalektima Sjevernog hrvatskog primorja ili Istre).

Medijski pokrovitelj Festivala je Novinet.TV.

**II. PRIJAVLJIVANJE**

Izvođači se prijavljuju za sljedeće kategorije:

1. AUTORSKE SKLADBE (dječje literarno i glazbeno stvaralaštvo - djeca pišu stihove i uglazbljuju ih samostalno ili u literarno/glazbenim radionicama)

2. SKLADBE DRUGIH IZVOĐAČA ili OBRADE TRADICIJSKIH PJESAMA

U jednoj izvedbi može nastupiti najviše tri izvođača (solo, duet ili tercet uz matricu; solo uz glazbenu pratnju jednog ili dva glazbala; duet uz pratnju jednog glazbala).

Nakon objave u medijima o početku prijava, izvođači se prijavljuju na adresu mularijatv3@gmail.com.

Prijava (obrazac 1.) mora sadržavati:

1. ime i prezime izvođača, dob izvođača, naziv škole ako ga prijavljuje škola,
2. ime i prezime mentora ili odrasle osobe koja je odgovorna (ime i prezime mentora, učitelja ili punoljetne osobe u pratnji),
3. privolu punoljetne osobe (obrazac 2. u prilogu),
4. naziv skladbe,
5. ime i prezime autora glazbe i stihova skladbe koja će se izvoditi ili ime obrađivača tradicijske pjesme,
6. primjerak stihova skladbe i notni zapis vokalne dionice s upisanim riječima i harmonijskim simbolima (ako je autorska – dječje literarno i glazbeno stvaralaštvo) ili poveznicu originalne skladbe izvođača / obrade ako je skladba već izvedena,
7. matricu uz koju će izvođači izvesti skladbu ili navesti način izvođenja glazbene pratnje (ako će glazbena pratnja biti izvedena uživo, navesti instrumente, od 1 do najviše 3 instrumenta), instrumente mogu svirati odrasli (učitelji ili dr.) i djeca,
8. kontakt podatci (ime i prezime, e-mail, br. telefona).

 Broj prijava nije ograničen. Svaka škola, ustanova ili privatna osoba može prijaviti i više izvođača (izvedbi) u obje kategorije. Jedan izvođač se smije prijaviti samo jednom.

Organizator zadržava pravo odbijanja prijavljenih skladbi ako smatra da nisu primjerene uzrastu ili se ne uklapaju u ciljeve Festivala.

Slanjem prijave autori i izvođači prihvaćaju u cijelosti njegove uvjete i prenose pravo na Novinet.TV da odabranu skladbu:

* objavi na internetskim stranicama te nosačima zvuka,
* objavi fotografije bez posebne naknade izvođačima i autorima,
* izradi najavu za emitiranje bez naknade izvođačima i autorima.

Prijavljivanje za izlučni dio Festivala moguće je od javne objave natječaja 1. ožujka 2023. do 30. lipnja 2023. Točan nadnevak finalnog natjecanja bit će objavljen naknadno.

1. **NAČIN I PROPOZICIJE GLASOVANJA**

Izlučni dio glasovanja provodi se putem društvenih mreža i provode ga gledatelji. Glasovanje će se provoditi od objavljivanja izvedbe nakon emisije te završno do početka sljedeće emisije. Brojit će se broj „lajkova“ za izvedbu određen~~e~~ skladbe. Sve će izvedbe biti objavljene na Facebook stranici MULARIJA (https://www.facebook.com/groups/389380218808972/?mibextid=6NoCDW), te na YouTube kanalu.

Na kraju prvog dijela Festivala izradit će se ljestvica poretka te će natjecatelji, koji su prikupili najveći broj bodova („lajkova“), ostvariti pravo sudjelovanja na finalnom koncertu.

Organizator zadržava pravo da temeljem posebne odluke stručnog ocjenjivačkog povjerenstva izabere natjecatelje koji se za nastup na finalnoj večeri Festivala nisu kvalificirali prema broju glasova („lajkova“) gledatelja već prema stručnoj procjeni ocjenjivačkog povjerenstva sastavljenog od pet članova iz redova glazbenika, glazbenih pedagoga i učitelja, te predstavnika Ustanove „Ivan Matetić Ronjgov“.

Isto će stručno ocjenjivačko povjerenstvo ocjenjivati izvođače na finalnom koncertu.

Nakon izvođenja skladbi svih finalista stručno ocjenjivačko povjerenstvo izabrat će po jednu skladbu iz svake kategorije i potkategorije (mlađi i stariji uzrast), koje će dobiti posebnu nagradu.

**IV. NAGRAĐIVANJE**

Nagrađeni će biti svi sudionici, ali posebnim nagradama nagrađuju se najuspješnije izvedbe u dvije kategorije i dvije potkategorije:

1. Autorske skladbe (dječje literarno i glazbeno stvaralaštvo)
2. mlađi uzrast (1. – 5. r.)
3. stariji uzrast (6. – 8. r.)
4. Već izvedene skladbe poznatih izvođača i obrade tradicijskih pjesama

a) mlađi uzrast (1. – 5. r.)

b) stariji uzrast (6. – 8. r.)

**V. OBRAZAC PRIJAVE**

Obrazac 1. u prilogu se ispunjen šalje na elektroničku adresu mularijatv3@gmail.com

**VI. PRIVOLA PUNOLJETNE OSOBE**

Privola (obrazac 2. u prilogu) se obavezno šalje uz obrazac prijave, a popunjava je i potpisuje roditelj ili staratelj.

Opatija, 1. ožujka 2023.